Θεόφιλος Χάνσεν

Ο Τέοφιλ Χάνσεν, γνωστός με το εξελληνισμένο όνομα Θεόφιλος Χάνσεν (γερμανικά: Theophil Edvard Freiherr von Hansen, δανικό όνομα: Theophilus Hansen), (13 Ιουλίου 1813 - 17 Φεβρουαρίου 1891) ήταν Δανός αρχιτέκτονας, εκπρόσωπος του νεοκλασικισμού και του ιστορικισμού. 

Ο Τέοφιλ Έντβαρντ Χάνσεν γεννήθηκε στην Κοπεγχάγη. Μαθήτευσε κοντά στον Καρλ Φρήντριχ Σίνκελ και σπούδασε στη Βιέννη. Το 1837 μετακόμισε στην Αθήνα όπου σπούδασε αρχιτεκτονική και σχέδιο με ενδιαφέρον στη βυζαντινή αρχιτεκτονική. Έγινε ιδιαίτερα γνωστός για τις κατασκευές του στη Βιέννη, καθώς και για τα έργα του στην Αθήνα, μεταξύ των οποίων είναι η Σιναία Ακαδημία (Ακαδημία Αθηνών) και η Βαλλιάνειος Εθνική Βιβλιοθήκη, τα οποία, μαζί με το Πανεπιστήμιο Αθηνών, έργο τού αδελφού του, Χανς Κρίστιαν Χάνσεν, απαρτίζουν τη λεγόμενη «νεοκλασική τριλογία της Αθήνας». Συνεργάστηκε με γνωστούς αρχιτέκτονες της εποχής του όπως ο Όττο Βάγκνερ. Το 1884 ο Φραγκίσκος Ιωσήφ της Αυστρίας του απένειμε τον τίτλο του Βαρόνου (Freiherr).

Πέθανε στη Βιέννη σε ηλικία 77 ετών.

 Έργα 
Στην Ελλάδα:

Εθνικό Αστεροσκοπείο, Αθήνα (1842).
Εθνική Βιβλιοθήκη της Ελλάδος, Αθήνα (από το 1888).
Ζάππειο, Αθήνα (1874-1888).
 Μέγαρο Ακαδημίας Αθηνών (αρχίζοντας το 1856).
 Μέγαρο Μαυρομιχάλη, 1870, Λεωφόρος Αμαλίας & Ξενοφώντος, Αθήνα. Ήταν η κατοικία του Κυριακούλη Π. Μαυρομιχάλη (1849-1916).
 Παλιό Δημοτικό Νοσοκομείο, Πάτρα, 1857.

Στο εξωτερικό:
 Ακαδημία Καλών Τεχνών, Βιέννη (1871-1876).
 Ελληνορθόδοξος Καθεδρικός Ναός της Αγίας Τριάδος, Βιέννη (1858-1861).
 Κτίριο Αυστριακού Κοινοβουλίου, Βιέννη (1874-1883).
 Μουζίκφεραϊν, Βιέννη (1867-1870).
 Μουσείο Στρατιωτικής Ιστορίας, Βιέννη (1856).
 Παλαί Τοντέσκο, Ρίνγκστρασσε, Βιέννη (1861-1864).
 Παλάτι του αρχιδούκα Γουλιέλμου (πλέον Μέγαρο Ντόιτσμαϊστερ), Βιέννη (1864-1868).
 Παρεκκλήσι του προτεσταντικού κοιμητηρίου Ματσλάινσντορφ, Βιέννη (1858).
 Χρηματιστήριο, Βιέννη (1874-1877).
 Κάστρο Νάντελμπουργκ, Λίχτενβαιρτ, Κάτω Αυστρία (1880-1882).
 Νέα Λουθηρανική Εκκλησία, Κέζμαροκ (1879-1892).
 Μέγαρο συναυλιών της φιλαρμονικής του Μπρνο (1871-1873).

Φωτογραφίες έργων

 Παραπομπές 

Κατηγορία:Δανοί αρχιτέκτονες
Κατηγορία:Νεοκλασικοί αρχιτέκτονες